Merkezê Îrtîbatî û Çapemenîye yê HPG’yî hayîdarîyê nasnameyanê 3 gerîlayanê ke Mêrdîn de şehîd bîyî eşkera kerdî.
Eşkerayîye de nê ameyî vatene:
''Ma eşkerayîya xo ya 13’ê Êlule de dabi zanayene ke  7’ê Êlule de hêzanê ma vera operasyonê artêşa Tirkî yê herêma Omeryanî yê Mêrdînî de çalakîyek viraşte Mudirê Şûbeyê POH’î zî tede 10 leşkerê Tirkî ameyî kiştene. Nê operasyon de 3 embazê ma yê ke bi şerkerdişêkê qehremankî derbeyî dayî dişmenî ro şehîd bîyî. Embazê ma Agît, Besê û Karker ê ke şehîd bîyî hayîdarîyê hîra yê nasnameyê înan wina yê.
Nameyê Qodî: Agît Asê
Name Peyname: Muslum Gunduzalp
Cayê Bîyayîşî: Riha
Maye-Pî: Alîye-Mehmet Alî
Tarîx û Cayê Şehadetî: 8'ê Êlule 2019 / Mêrdîn
Nameyê Qodî: : Besê Anûşe
Name Peyname: Luftîye Acere
Cayê Bîyayîşî: Mêrdîn
Maye-Pî: Zubeyde-Alî
Tarîx û Cayê Şehadetî: 8'ê Êlule 2019 / Mêrdîn
Nameyê Qodî: Karker Masîro
Name Peyname: Halîl Erdem
Cayê Bîyayîşî: Mêrdîn
Maye-Pî: Turkane-Suleyman
Tarîx û Cayê Şehadetî: 8'ê Êlule 2019 / Mêrdîn
Agît- Besê- Karker
Hemra Agît Asê serra 1985 de Pirsûsê Riha de ameyo dinya û hema domanîya xo de tesîrê şehîdanê Kurdistanî  de maneno û bi raştîya şehîdan pîl beno. Embaz Agît serra 2008 de verê xo dano koyanê Kurdistanî û xîyalanê xo yê domanîye ano ca. Roja ke tewrê partîye bîyo ra nata xo bi îdeolojîya Rayberîye xurt kerdo û bi cewherê xasî, durustî mîyanê embazenê xo de bîyo nimûne.
Embaze Besê Anûşa ke 1990 de Mêrdîn de ameya dinya Amed de keyeyêko welatperwer de bîya pîle û serra 2012 de bi cigêrayîşê heqîqet û cuya azade tewrê sefanê PKK’yî bîya. Embaze Besê ya ke her tim perwerde esas girwtêne bi eşqî xeta Rayber Apîyî de xo resna. Şexsîyetê aye yo kedkar û fedakar bibi sebeb ke a tim mîyanê pratîkî de ca bigêre. Besê ya ke cuye de her hel tewr vernî de cayê xo girewtêne, nê semedî ra verê xo da Mêrdînî ke şero xorî de cayê xo bîgêro.
Embaz Karker Mesîro serra 1987 de Mêrdîn de ameyo dinya. Hemra Karkero ke raştîya dişmenî rewî ra ferq keno û xeylî xebatanê ciwanîye de aktîf ca gêno û bado zî  2015 de tewrê gerîlayê azadîye beno. Embaz Karkero ke bi kesîya xo ya fedakar û duruste yeno naskerdene xeylî wareyanê gerîlayî de aktîf xebitya û heme wezîfeyê xo bi serkewtişî ardî ca û heta şehadetê xo semedê şarê xo mucadele kerd.
Ma sere de keyeyê embazanê xo Agît, Bese û Karkerî, heme şarê Kurdistanî yê welatperwerî rê serweşîye wazenê û ma soz danê ke ma do erjê ke embazanê ma bi keda xo vetê werte rê wayîr bivejîyê, mîrasê mucadeyî yo ke embazanê ma, ma rê verdayo bi serkewtişî tacîdar bikerê.”
